OpenLLM-France/wikimedia huggingface dataset:
# Kelly Catlin

Kelly Catlin (Saint Paul, 1995eko azaroaren 3a – Stanford, 2019ko martxoaren 7a) AEBetako lasterketa profesionaleko txirrindularia izan zen, pistako modalitatean.
Catlinek urrezko dominak irabazi zituen emakumezkoen taldekako jazarpenean 2016ko, 2017ko eta 2018ko UCIko Pistako Txirrindularitzako Munduko Txapelketetan. Halaber, zilarrezko domina bat irabazi zuen proba berean 2016ko udako Olinpiar Jokoetan.

## Biografia

Catlin St. Paulen jaio zen, Minnesotan; hirukia zen, neba eta ahizpa batekin. Minnesotako Unibertsitateko matematikako eta txinatarreko titulu bat lortu zuen, eta Stanfordeko Unibertsitatean ari zen ikasten, ingeniaritza konputazionaleko eta matematikoko graduko titulu baterako. Ziklista profesional gisa egindako ibilbideaz gain, artista eta biolinista zen Catlin.
Catlin 2019ko martxoaren 7an hil zen Stanfordeko Unibertsitatean, depresioak jota. Ahizparen arabera, bere buruaz beste egin zuen, buruan konkusioa eragin zion bizikletan istripu bat izan eta hilabete batzuetara. Unibertsitateak adierazpen bat egin zuen esanez Catlinen gelakideak hilda aurkitu zuela campuseko egoitzan, inolako seinale arrarorik gabe. Hil ondoren, familiak Catlinen garuna eman zion Bostongo Unibertsitateko Concussion Legacy Foundation Brain Banki, garuneko konmozioen inguruko ikerketa gehiago egiteko.

## Txirrindularitza

Catlin 17 urterekin hasi zen txirrindularitzan. Pistako txirrindularitzako munduko txapelketan hiru aldiz parte hartu zuen eta urrezko dominak irabazi zituen. Catlinek urrezko dominak irabazi zituen emakumezkoen taldekako jazarpenean 2016ko, 2017ko eta 2018an. Zilarrezko domina ere irabazi zuen 2016ko Joko Olinpikoetan. UHC Txirrindularitza Rallyko emakumezkoen taldeko kidea izan zen.

## Erreferentziak

* ↑ «Track Cycling - Kelly Catlin (United States)» www.the-sports.org (Noiz kontsultatua: 2021-11-18).
* ↑ «Olympedia – Kelly Catlin» www.olympedia.org (Noiz kontsultatua: 2021-11-18).
* ↑ (Ingelesez) Post, Cindy Boren | The Washington. (2019-03-11). «Kelly Catlin dies: U.S. Olympic cycling medalist was 23» The Denver Post (Noiz kontsultatua: 2022-09-19).
* ↑ (Ingelesez) published, Pat Malach. (2019-03-10). «Kelly Catlin dies at age 23» cyclingnews.com (Noiz kontsultatua: 2022-09-19).
* ↑ (Gaztelaniaz) Periódico, El. (2019-03-11). «Se suicida la ciclista estadounidense Kelly Catlin, plata en Río 2016» elperiodico (Noiz kontsultatua: 2021-11-18).
* ↑ (Ingelesez) Gardner, Steve. «Family of cyclist Kelly Catlin to donate her brain for research; fund created in her honor» USA TODAY (Noiz kontsultatua: 2022-09-19).
* ↑ «Kelly Catlin» www.procyclingstats.com (Noiz kontsultatua: 2021-11-18).

## Kanpo estekak

* Datuak: Q23049777
* Multimedia: Kelly Catlin / Q23049777
# Kelly LeBrock

Kelly LeBrock (New York, 1960ko martxoaren 24a) estatubatuar jatorriko ingeles aktore eta modeloa da. Zineman, The Woman in Red (1984) eta Weird Science (1985) filmetan egindako lanagatik ospetsu bilakatu da.

## Filmografia

* The Woman in Red (1984)
* Weird Science (1985)
* Hard to Kill (1990)
* Betrayal of the Dove (1993)
* David Copperfield (1993; telefilma)
* Tracks of a Killer (1995)
* Hard Bounty (1995)
* Wrongfully Accused (1998)
* The Sorcerer's Apprentice (2002)
* Zerophilia (2005)
* Gamers: The Movie (2006)
* The Mirror (2007)
* Prep School (2009)
* 10 Days in a Madhouse (2015)
* A Prince for Christmas (2015)
* Datuak: Q242722
* Multimedia: Kelly LeBrock / Q242722
# Kelly Loeffler

Kelly Loeffler (Bloomington (Illinois), 1970eko azaroaren 27a) Ameriketako Estatu Batuetako enpresaburua eta politikaria da.
2021ean Georgia estatuko Senaturako hauteskundeen bigarren itzulian errepublikanoen hautagaia zela Jon Ossoff hautagai demokrataren aurka galdu zuen , eta, ondorioz, Joe Biden presidente hautatuaren alderdiak Ameriketako Estatu Batuetako Goi Ganberaren kontrola lortu zuen.

## Erreferentziak

* ↑ «Lau pertsona hil dira Trumpen jarraitzaileek Kapitolioa hartzeko egin duten saiakeran» EITB Euskal Irrati Telebista 2021-01-06 (Noiz kontsultatua: 2021-02-05).
* ↑ Lartzanguren, Edu. «Demokratek eraman dute Georgiako senatari postuetako bat» Berria (Noiz kontsultatua: 2021-02-05).
* ↑ Berasategi Otamendi, Gorka. «Errepublikanoak, are zatituago» Berria (Noiz kontsultatua: 2021-02-05).

## Kanpo estekak

* Kelly Loeffler berria egunkarian
* Kelly Loeffler Euskal Telebistan
* Datuak: Q76570207
* Multimedia: Kelly Loeffler / Q76570207
# Joaquim Gomes

Joaquim Gomes Brasilgo udalerri bat da, Alagoas estatuan kokatua. 17.152 biztanle ditu 298,291 km²ko eremuan.

## Ikus, gainera

* Alagoas

## Kanpo estekak

* Datuak: Q2027123
* Multimedia: Joaquim Gomes / Q2027123
# Joaquim Felício

Joaquim Felício Brasilgo udalerri bat da, Minas Gerais estatuan kokatua. 3.854 biztanle ditu 790,935 km²ko eremuan.

## Ikus, gainera

* Minas Gerais

## Kanpo estekak

* Datuak: Q1756837
* Multimedia: Joaquim Felício / Q1756837
# Joaquim Nabuco (Pernambuco)

Joaquim Nabuco Brasilgo udalerri bat da, Pernambuco estatuan kokatua. 13.269 biztanle ditu 121,902 km²ko eremuan.

## Ikus, gainera

* Pernambuco

## Kanpo estekak

* Datuak: Q1401082
* Multimedia: Joaquim Nabuco (Pernambuco) / Q1401082
# Joaquim Pedro de Andrade

Joaquim Pedro de Andrade (Rio de Janeiro, Brasil, 1932ko maiatzaren 25a - 1988ko irailaren 10a) brasildar zinemagilea izan zen.

## Biografia

Lehenengo film laburrak intelektual ospetsuen ingurukoak egin zituen: O Mestre de Apipucos (1959, "Gilberto Freyre soziologoa"), O Poeta do Castelo (1959, "Manuel Bandeila poeta"). Baina berehala ekin zion fikzioaren bideari: Couro de gato (1960). O Padre e a moça (1966) lanarekin nabarmen uzten du egileak bere zinemak literatura brasildarrarekin duen lotura. 1969an Macunaima filma egin zuen, cinema novo mugimenduko maisulantzat hartzen dena. Os Inconfidentes (1972) lanarekin Andradek atzera egiten du denboran, Argien Menderaino hain zuzen. Lan horretan intelektualen eta aginpidearen arteko harremanak aztertzen ditu; bere garaira hurbiltzen ditu eta agerian uzten ditu brasildar eskuinaren eztabaidak eta etsipena. Guerra conjugal (1974, "Senar emaztearen arteko gerra") eta Vereda tropical (1977, "Bidexka tropikala") lanetan konnotazio erotikoak dituen umorea erabiltzen du. O Homem do Pau Brasil (1981) filmean Oswald de Andrade aita espiritualaren biografia berezia egiten du. Joaquim Pedro de Andraderen obrak pesimismoa agertzen du, bere garaikoen baikortasunetik oso urrun.

## Filmografia

| Urte | Filma | Papera | Papera | Papera | Papera |
| Urte | Filma | Zuzendaria | Gidoilaria | Muntatzailea | Ekoizlea |
| 1959 | O Poeta do Castelo | Bai | Bai | | |
| 1959 | O Mestre de Apipucos | Bai | Bai | | |
| 1961 | Couro de Gato | Bai | Bai | | |
| 1962 | Garrincha - Alegria do Povo | Bai | Bai | Bai | |
| Cinco vezes Favela | | Bai | Bai | | |
| 1966 | O Padre e a Moça | Bai | Bai | Bai | Bai |
| | Brasília, Contradições de uma Cidade | Bai | | | |
| | Macunaíma | Bai | Bai | | Bai |
| 1972 | Os Inconfidentes | Bai | Bai | | Bai |
| 1975 | Guerra Conjugal | Bai | Bai | | Bai |
| 1976 | Gordos e Magros | | | | Bai |
| 1977 | Contos Eróticos | Bai | Bai | | |
| 1978 | O Aleijadinho | Bai | | | |
| 1982 | O Homem do Pau-Brasil | Bai | Bai | | Bai |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q2519043
# Joaquim Pedro de Oliveira Martins

Joaquim Pedro de Oliveira Martins (Lisboa, 1845eko apirilaren 30a - ibidem, 1894ko abuztuaren 24a) portugaldar politikaria, historialaria eta idazlea izan zen. Portugalgo Zientzietako Akademiako kidea. Diputatu (1886) eta Finantzako ministro hautatu zuten (1892). Idazle oparoa izan zen. Haren obra aipagarri batzuk: Phebus Moniz (1866, eleberria), Batalha, Belem, Mafra (1869, bertsoz eta hitz lauz idatzitako trilogia), Historia de Portugal (1879), Historia da civilização iberica (1879), A vida de Nuno Alvares (1893) eta O principe perfeito (1896), besteak beste.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1399091
* Multimedia: Joaquim Pedro de Oliveira Martins / Q1399091
# Joaquim Pires

Joaquim Pires Brasilgo udalerri bat da, Piauí estatuan kokatua. 13.886 biztanle ditu 739,579 km²ko eremuan.

## Ikus, gainera

* Piauí

## Kanpo estekak

* Datuak: Q961001
* Multimedia: Joaquim Pires / Q961001
# Joaquim Forn

Joaquim Forn i Chiariello (Bartzelona, Katalunia, 1964ko apirilaren 1a) politikaria da. Bartzelonako Unibertsitatean Zuzenbidean lizentziatua da. Lehenbizi Kataluniako Konbergentzia Demokratikoa alderdiko kide izan zen; eta 2016tik aurrera, Kataluniako Europar Alderdi Demokratakoa. 2011-2015 artean Bartzelonako alkateordea izan zen. 2017an Kataluniako Generalitateko Barne Arazoetako sailburua izan zen.
2017ko Bartzelonako atentatuan egindako kudeaketagatik nabarmendu zen Europa osoan, Josep Lluís Trapero mossoen buruarekin batera. Atentatu islamista horretan 15 pertsona hil zituzten, eta poliziek egileak atxilotu edo erail zituzten.
Kataluniako prozesu independentistaren alde egindako lanagatik, espainiar botere politikoak eta judizialak preso politiko sartu zuten 2017ko azaroan.

## Ikus, gainera

* Bartzelonar ezagunen zerrenda
* Datuak: Q28662924
* Multimedia: Joaquim Forn i Chiariello / Q28662924
# Katerini

Katerini (grezieraz: Κατερίνη, Kateríni, ka̠te̞ˈɾiɲi ahoskatua) Greziako hiria eta udalerria da, Pieria unitate erregionaleko hiriburua dena.

## Klima

Datu klimatikoak (Katerini) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 9.0 | 11.9 | 15.0 | 20.0 | 25.1 | 30.3 | 33.3 | 32.9 | 28.5 | 22.4 | 15.7 | 10.9 | 21.3 |
| Batez besteko tenperatura (ºC) | 4.9 | 6.8 | 9.8 | 14.2 | 18.9 | 23.6 | 26.3 | 25.9 | 22.1 | 17 | 11.5 | 7 | 15.7 |
| Batez besteko tenperatura minimoa (°C) | 0.8 | 1.8 | 4.6 | 8.5 | 12.8 | 16.9 | 19.4 | 19.0 | 15.7 | 11.6 | 7.4 | 3.2 | 10.1 |
| Pilatutako prezipitazioa (mm) | 38 | 36 | 43 | 33 | 46 | 31 | 24 | 18 | 28 | 45 | 53 | 53 | 448 |
| Iturria: Climate-data.org ||||||||||||||

## Biztanleria

| Urtea | Hiria | Udal-herriburua | Udalerria |
| 1913 | 7.393 | - | - |
| 1920 | 6.540 | - | - |
| 1928 | 10.138 | - | - |
| 1940 | 16.938 | - | - |
| 1951 | 24.605 | - | - |
| 1961 | 28.046 | - | - |
| 1971 | 29,046 | - | - |
| 1981 | 38.404 | - | - |
| 1991 | 42.381 | - | - |
| 2001 | 53.418 | 57.098 | 83.387 |
| 2011 | 58.309 | 62.205 | 85.851 |

## Erreferentziak

* ↑ (Ingelesez) Climate-data.org. (2009). Climate, Climate data for Katerini. .
* ↑ (Grezieraz) Η προσωπική Ιστοσελίδα του Δημήτρη Λιθοξόου. Απαρίθμηση κατά οικισμό των κατοίκων του ελληνικού τμήματος της Μακεδονίας το έτος 1913. .

## Kanpo estekak

* Datuak: Q210470
* Multimedia: Katerini / Q210470
# Kateryna Bondarenko

Kateryna Volodymyrivna Bondarenko (ukraineraz: Катерина Володимирівна Бондаренко; Kryvyi Rih, Ukraina, 1986ko abuztuaren 8a) ukrainar tenislari profesionala da. Valeria eta Alona Bondarenko tenislari profesionalen ahizpa gazteena da.

## Erreferentziak

* ↑ 156. araua - Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). Euskaltzaindia (Noiz kontsultatua: 2017-12-08).
* Datuak: Q231974
* Multimedia: Kateryna Bondarenko / Q231974
# Kateorratz

Kateorratza, edo segurtasuneko orratza, mutur batean kakoa duen orratz txiki bat da; horrela, oihalak finkatzen ditu baina ez da erraz askatzen. Arropan erabiltzean istripuz orratz batek sor ditzakeen zauriak ere saihesten dira, Jantzietan erabili ohi da.
Fibulek, mizenastar garaia baino lehenagokoak zirenak, gaur egungo kateorratzen antzeko zeregina betetzen zuten. Beste teoria bat ere badago kateorratzaren balizko jatorriari buruz, izan ere, Europan Burdin Aroko herriek asmatu zuten, hau da, gaur egun Austria modernoan garatu zen Hallstatt kulturan. 1849ko uztailean Walter Huntek "berrasmatu" zuen. Patentea 400 dolarren truke saldu zuen (2008an 10.000 dolarren parekoak).
* Kateorratza, irekita.
* Kateorratza, itxita.
* Fibula erromatarra

## Erreferentziak

* ↑ Fundazioa, Elhuyar. «kateorratz» Elhuyar Hiztegia (Noiz kontsultatua: 2024-06-02).

## Ikus, gainera

* Fibula

## Kanpo estekak

* Datuak: Q840333
* Multimedia: Safety pins / Q840333
# Katerinopoulosita

Katerinopoulosita mineral bat da.

## Ezaugarriak

Katerinopoulosita elementu kimiko mineralaren formula kimikoa hau da: ${\ce {(NH4)2Zn(SO4)2*6H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Katerinopoulosite: Mineral information, data and localities.» www.mindat.org (Noiz kontsultatua: 12-05-2019).
# Kateri Tekakwitha

Kateri Tekakwitha (Ossessernon, New York, 1656 – Kahnawake, Quebec, 1680) emakume mohawk-algonkina izan zen, kristautasunera bihurtuta. Eliza katolikoak santu gisa gurtzen du 2012. urtetik. Aldare katoilkoetara igotako lehen indigena iparramerikarra da.

## Biografia

Tekakwitha Ossernenon (gaur egungo Auriesville, New York estatuan) mohawk izeneko herri gotortuan jaio zen. Aita mohawk baten alaba zen, Kenneronkwa ("maitatua"), eta ama algonkina zuen, Kahenta ("larre-lorea"), katolizismora bihurtutakoa.
1666an, Alexandre de Prouvillek Ossernenon suntsitu zuen. Tekakwitharen klana Mohawk ibaiaren iparraldeko ertzean kokatu zen, egun Fonda (New York) dagoen inguruan. Hogei urte zituela, 1676ko Pazko igandean (apirilaren 18an), Jacques de Lamberville jesuita frantsesak bataiatu zuen. Kateri izena hartu zuen, Katalina/Catherine mohawk ahoskeraren parekoa.
Bere tribuak baztertu egin zuen, eta penitentzia praktikatuz bizi izan zen, mohawkak kristau bihur zitezen otoitzean. Senideen heriotza-mehatxuak jaso zituen eta 1677an Kahnawakera (Quebec) joan zen indigena kristauen komunitate batera, non gaixoen eta zaharren zaintza eginez bizi izan zen. 1679an kastitate-botoa eman zuen eta hurrengo urtean, apirilaren 17an hil zen, "Jesus, maite zaitut" esanez.
Lurperatu zuen hil zen herritik hurbil, eta leku horrek Sainte-Catherine izena du orain. Bere epitafioan hala dio: Kateri Tekakwitha: Ownkeonweke Katsitsiio Teonsitsianekaron (Gizaki gorrien artean inoiz loratu ez duten lorerik ederrena).

## Kanonizazioa

Kanonizazio prozesua 1884an hasi zen. 1943ko urtarrilaren 2an Pio XII.ak gurgarri deklaratu zuen eta 1980ko ekainaren 22an Joan Paulo II.ak beatifikatu zuen.
2012ko urriaren 21ean kanonizatu zuen Benedikto XVI.ak. Katolizismoaren aldareetara igo zen lehen indigena iparramerikarra da.
Kateri Tekakwitha fikziozko pertsonaia gisa agertu da Leonard Cohenen Beautiful losers eta William Vollmannen Fathers and crows eleberrietan.

## Erreferentziak

* ↑ «Sainte Kateri (Kateri Tekakwitha) | l'Encyclopédie Canadienne» archive.wikiwix.com (Noiz kontsultatua: 2021-08-06).
* ↑ (Frantsesez) «La Mohawk Kateri Tekakwitha sera canonisée à l'automne prochain» Le Devoir (Noiz kontsultatua: 2021-08-06).
* ↑ (Gaztelaniaz) «Kateri Tekakwitha fue canonizada por el papa Benedicto XVI y se convierte en la primera santa amerindia» NM Noticias 2012-10-21 (Noiz kontsultatua: 2021-08-06).
* Datuak: Q609
* Multimedia: Kateri Tekakwitha / Q609
# Katenaria

    Artikulu hau katenaria deritzon kurbari buruzkoa da; burdinbidea gaitzat duena beste hau da: «Katenaria (burdinbidea)»
Geometrian, Katenaria kurba lau bat da, bi puntutatik zintzilika dagoen kate, soka edo kable batek (dentsitate uniformekoa, guztiz malgua eta luzaezina izango balitz), grabitazio-eremu uniformean ezarrita, irudikatzen duena. Hitza latineko catenarĭus hitzetik dator (katearena). Katenariaren eboluta traktrizea da.

### Ekuazioa

Katenariaren ekuazio kartesiarra hau da:
    $y=a\,\cosh \left({x \over a}\right)={a \over 2}\,\left(e^{x/a}+e^{-x/a}\right),\,$
non cosh kosinu hiperbolikoa den. kurba simetrikoa da ordenatu-ardatzarekiko, eta (0,a) da kurbak ordenatu-ardatza ebakitzen duen puntua.

## Ikus, gainera

* Funtzio hiperbolikoak
* Katenoidea
* Poligono funikularra

## Kanpo estekak

* (Gaztelaniaz) Katenaria kurba
* (Ingelesez) Kurba ezagunen aurkibidea
* Datuak: Q214561
* Multimedia: Catenary / Q214561
# Katenaria (trenbidea)

Burdinbidean katenaria argindarra tren-makinari helarazten dion aire bidezko linea da.
Ukipenezko Aire-Linea ere esaten zaio, eta hurrengo sistemak batu ditzake: "tranbia-linea", "trolebus-linea", "katenaria malgua" eta "katenaria zurruna". Burdinbideak mugiarazteko bestelako sistemak ere badaude, katenariarik erabiltzen ez dituztenak, hala nola hirugarren erraila edo lebitazio magnetikoa.
Elikatze-tentsio nagusiak 600 V eta 3 kV artekoak dira korronte zuzenan, eta 15 eta 25 kV artekoak korronte alternoan. Instalazio gehienak korronte zuzen edo alterno monofasikoan lan egiten dute, baina alterno trifasikoak ere existitzen dira.
Aire-lineatan instalazioaren polo positiboa katenaria izaten da oro har, eta polo negatiboa trena ibiltzen den errailak. Azpiestazio elektrikotik igortzen diren korronteak, sare orokorreko tentsiotik transformatuta, trenera heltzen dira katenariatik pantografoaren bitartez, eta trenbideko errailetatik azpiestaziora itzultzen dira. Trolebusetarako aire-lineatan hau ez da gertatzen, ez baitago errailik. Kasu hauetan, korrontea itzularazteko katenarian bertan dagoen beste kable bat erabiltzen da.
Katenaria izena hari malguak sortzen duen forma geometrikotik dator, bere pisu propioa dela eta katenaria izeneko kurba sortzen baitu. Dena dela, garraioetan abiadura handiagoak lortzea ahalbidetzeko katenariak forma zuzenagoa hartu behar du, eta ez zaio uzten kurbadura gehiegi hartzen. Horretarako, bigarren kable bat ezartzen da, lehenengo kablea bigarrenetik eskegitzen delarik. Hala, kableek ez dute katenaria forma hartzen, baina hala eta guztiz ere katenari izenez ezagutzen da kableek osatutako instalazioa.

## Katenaria motak

Burdinbideak mugiarazteko ukipenezko aire-linea mota ezberdinak daude:
* Tranbia-linea
* Trolebus-linea
* Aire-katenaria malgua
* Aire-katenaria zurruna

## Ikus, gainera

* Pantografo (burdinbide)
* Hirugarren errail
* Maglev
* Tren
* Tranbia
* Metro (garraiobidea)
* Trolebus
* Trenbide
* Burdinbide

## Kanpo estekak

* Datuak: Q110701
* Multimedia: Overhead lines / Q110701
# Juan Baskardo

Juan Baskardo (Caparroso, Nafarroa Garaia, 1584 – Viana, Nafarroa Garaia, 1659ko abuztuaren 22a) eskultorea izan zen. Gregorio Fernándezen manierismoaren eragina jasan zuen. Guardiako Santa Maria parrokiako erretaula, Tolosako Santa Mariakoa, Irungo parrokiakoa, Oiongoa eta Hernanikoa harenak dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Lekuona, Manuel. (1946). «El escultor Juan Bazcardo y sus obras en la catedral del Calahorra» Príncipe de Viana (22): 27-41. ISSN 0032-8472..
* Datuak: Q5574086
# Juan Basurko

Juan Basurko Ansola (Hondarribia, Gipuzkoa, 1890eko maiatzaren 29a - Irun, Gipuzkoa, 1957ko abenduaren 25a) euskal idazlea izan zen.
Lanak: Oroitza, Jesus´en Bizitza, Iñazio Deuna eta Ibilkari bikain bat dan Sebe Peña Albisu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Juan Basurko Ansola «Baxurko»
* Datuak: Q12260947
# Juan Bautista Adarraga

Juan Bautista Adarraga Elizaran (Hernani, 1924ko ekainaren 24a - Madril, 1996ko irailaren 21a) euskal atleta eta ingeniaria zen.
Londresko Olinpiar Jokoetako 800 eta 1500 metroko lasterketan hartu zuen parte.

## Palmaresa

* 800 metroko Espainiako txapelduna: 1944, 1946 eta 1948.
* 1500 metroko Espainiako txapelduna: 1948.
* 400 metro hesiko Espainiako txapelduna: 1949.

## Errekorrak

* 800 metroko Espainiako errekorra: 4 bider (1944 eta 1948 artean)
* 400 metro hesiko Espainiako errekorra: bitan (1949an)
* 1000 metroko Espainiako errekorra: behin.

## Markak

* 400 metro: 50' '4 s. (1949)
* 800 metro: 1'55' '8 min. (1948)
* 1000 metro: 2'31' '2 min. (1948)
* 1500 metro: 4'6' '4 min. (1948)

## Kanpo estekak

* (Gaztelaniaz) Biografia
* Datuak: Q11686343
# Juan Bautista Aguirre

Juan Bautista Aguirre y Carbo (Daule, egungo Ekuador, 1725eko apirilaren 11 - Tivoli, egungo Italia, 1786ko ekainak 15) Amerika kolonialeko idazle eta poeta nabarmena izan zen. Hispanoamerikako eta Ekuadorreko poesiaren aitzindaritzat jotzen da.

## Biografia

Carlos Aguirre Ponce de Solís milizianoen kapitainaren eta Teresa Carbo Cerezoren, biak Guayaquilekoak, semea zen. Quitoko San Luis Colegio Seminarioan ikasi zuen, eta han bizi izan zen hogeita hamar urtez, ia bere bizitzaren erdia. 1758an Jesusen Lagundian sartu zen.
Quiton irakatsi zuen San Gregorio Magnoko Unibertsitatean, jesulagunak 1767an Hispanoamerikatik kanporatu zituzten arte. Urte horretako abuztuaren 20an, Guayaquil-etik irten zen Faenzara, Italiara, Quitoko jesulagunentzako konfinamendu lekura.
Italian zegoeneko, Ravenako jesulagunen komentuko superior eta Ferrarako ikastolako erretore izan zen. Klement XIV.a aita santuak jesuiten agindua 1773an deuseztatu ondoren, Erroman ezarri zuen bere bizilekua Pio VI.aren pontifikatuaren pean. Tivoliko apezpikuaren lagun zen, Gregorio Bamaba Chiaramonti monsinorea, etorkizuneko Pio VII.a.

## Literatura- eta erlijio-lana

Juan Bautista Agirrek erlijio idazle gisa oratoria erlijiosoa landu zuen, eta filosofo gisa bertso ugari idatzi zituen, erlijio-olerki eta moraletatik hasi eta maitasun motakoetara, askotan mitologikoak diren gai zabal bati erantzuten diotenak. Bere poesia orduko gongoriarrean oso ainguratuta dago.
Juan Bautista Agirrek, gero Ekuador izango zenaren lehen poeta koloniala izan arren, ezezaguna eta denbora askoan gutxietsi zuten 1918an Gonzalo Zaldumbide intelektual ekuadortarrak merezitako lekura itzuli zuen arte "Un Gran poeta guayaquileño del S.XVIII, el Padre Juan Bautista Aguirre" izenburuko artikuluaren bidez.
Bere produkzio gehiena ez zen 1937an, bere "Versos castellanos, obras juveniles, misceláneas" aurkitu ziren arte, eta horien artean "Breve diseño de las ciudades de Guayaquil y Quito" hamarrenetako epistola nabarmentzen da.

## Gaur egun Erakunde batek bere izena darama

Juan Bautista Aguirre Hezkuntza Unitatea

## Erreferentziak

* ↑ Robles y Chambers (1938)
* ↑ Espinosa (2006)
* 1 2 Biografías y Vidas. Juan Bautista Aguirre. .

## Bibliografia

* Cevallos Candau, Francisco Javier (1983). Juan Bautista Aguirre y el barroco colonial. Madrid : Edi-6. ISBN 84-85786-67-X.
* Espinosa Cordero, Simón. (2006). Juan Bautista Aguirre. Quito, Ecuador: Edufuturo, Prefectura Provincial de Pichincha.
* Correa Bustamante, Francisco José (1987). Joyel Poético Ecuatoriano. Editorial Arquidiocesana.
* Zaldumbide, Robles , (1987). «El Padre Juan Bautista Aguirre». Las poesías completas de Don Juan Bautista Aguirre. Quito: Casa de la Cultura Ecuatoriana.

## Kanpo estekak

* Datuak: Q9015213
# Kenji Koyano

Kenji Koyano (japonieraz: 小谷野 顕治, 1988ko ekainaren 2a - ) Japoniako futbolaria da.
Hainbat futbol taldetan jokatu du, esaterako Mito HollyHock eta Gainare Tottori.

## Kanpo estekak

* (Japonieraz) J.League Data Site
* Datuak: Q3299664
# Kenji Koyama

Kenji Koyama (japonieraz: 小山 健二, 1972ko irailaren 5a - ) Japoniako futbolari ohia da.
Hainbat futbol taldetan jokatu du, esaterako Oita Trinita eta Yokohama FC.

## Kanpo estekak

* (Japonieraz) J.League Data Site
* Datuak: Q3302690
# Kenji Miyazaki

Kenji Miyazaki (japonieraz: 宮崎 健治, 1977ko ekainaren 24a - ) Japoniako futbolari ohia da.
Hainbat futbol taldetan jokatu du, esaterako Kyoto Purple Sanga.

## Kanpo estekak

* (Japonieraz) J.League Data Site
* Datuak: Q1884552